recursal/SuperWikiNEXT-32B huggingface dataset:
**George Galloway** (fødd 16. august 1954) er ein britisk sosialistisk politikar kjend for klar tale og venstreradikale synspunkt. Han er no (2005) parlamentsmedlem (MP) frå det nye venstrepartiet Respect for valkrinsen Bethnal Green and Bow i London. Han var tidlegare underhusrepresentant frå Det britiske arbeidarpartiet *Labour* for valkrinsar i Glasgow, men vart ekskludert frå Labour i 2003 for, mellom anna, å ha oppmoda britiske soldatar til ikkje å adlyda "ulovlege ordrar" i samband med invasjonen av Irak. I 2004 stod han i brodden for skipinga av Respect, som består av krigsmotstandarar og fleire venstregrupper, mellom anna det trotskistiske *Socialist Workers Party*. 

Galloway vart fødd i Dundee i Skottland. Han har hatt ulike jobbar, og frå 1977 har han vore aktiv i politikken. I 1980 vart han leiar for Labour i Skottland, berre 26 år gammal. I 1987 vann Galloway valkrinsen Glasgow Hillhead og vart MP. Ved vala i 1997 og 2001 var han kandidat i krinsen Glasgow Kelvin, og vann stort. I 2005 hadde denne valkrinsen forsvunne som resultat av omlegging av valkrinsane i Skottland, så Galloway valde å stille i Bethnal Green and Bow i staden. I mellomtida hadde han vorte ekskludert frå Labour. 

I 2004 erklærte Galloway at han ville arbeide saman med mellom andre det trotskistiske Socialist Workers Party i ein ny organisasjon kalla Respect. I valet til EU-parlamentet dette året stilte han for Respect i London, men kom ikkje inn. Til parlamentsvalet i 2005 stilte han så for Respect i den nemnde valkrinsen, mot sitjande MP frå Labour, Oona King, og vann. 

Galloway har ry som venstreradikal og går inn for sosial utjamning, meir offentleg velferd og nasjonalisering av nøkkelindustriar. Han er imot skotsk sjølvstende. Han er praktiserande katolikk, og personleg imot abort, men respekterer Respect sitt standpunkt for sjølvvald abort. Han støttar palestinarane i konflikten med Israel, og er ein sterk motstandar av Tony Blair og at britiske styrkar er til stades av Irak.

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC
* BBC Things

 |
**Stymfalíasjøen** (gresk Λίμνη Στυμφαλία, *Límni Stymfalía*) er ein innsjø nordaust på Peloponnes i periferieininga Korinthía i Hellas. Sjøen er ein typisk karstsjø. Han får mykje av vatnet sitt frå bekkar, medan det renn ut gjennom underjordiske bekkar og ein kanal.

Rundt sjøen ligg eit våtmarksområde, men vanlegvis er landet rundt innsjøen likevel ganske tørt. Ein finn ei blanding av krattskog og jordbruk der. Nokre år tørker sjøen inn, og blir då nytta for jordbruk.

Området er rikt på fuglar, amfibiar og planteliv. Kvitaugeand (*Aythya nyroca*) og dvergraudrum (*Ixobrychus minutus*) hekker her.

Historikaren Strabo (ca. 64 f.Kr-23 e.Kr.) skildra sjøen som ikkje hadde synlege utløp. Han meinte vatnet rann ut nær Kefalári sørom Árgos.

Området er òg nemnd i gresk mytologi i samband med dei stymfaliske fuglane, som plaga dei arkadiske skogane nær innsjøen. Herakles si sjette arbeidsoppgåve var å få has på dei.

Kjelder
-------

* *Denne artikkelen er basert på ei omsetjing av artikkelen Lake Stymphalia frå Engelsk Wikipedia .*

### Fotnotar

1. ↑  BirdLife IBA Factsheet
2. ↑  Stymphalia ved showcaves.com
3. ↑  Ron Leadbetter «Stymphalian Birds.» Encyclopedia Mythica

Bakgrunnsstoff
--------------

|  |  |
| --- | --- |
| Autoritetsdata | 
* GeoNames

 |
**Jakob Aano** (10. april 1920–10. februar 2016) var ein norsk skulemann og politikar frå Sauda, som representerte Kristeleg Folkeparti på Stortinget frå 1965 til 1985.

Liv og gjerning
---------------

Aano var son til ein bakar i Sauda. Sjølv tok han utdanning ved Universitetet i Oslo, utdanna cand.philol. i 1948. Frå 1949 til 1958 var han skulestyrar ved Sand realskule i Ryfylke. Deretter arbeidde han i åra 1959-63 på ein misjonsskule i Tanzania, før han i 1964-65 var lektor ved St. Svithuns skole i Stavanger.

Hausten 1965 vart Aano vald inn på Stortinget for Kristeleg Folkeparti og Rogaland fylke. Fram til 1977 hadde han plass i Kyrkje- og undervisninsgkomiteen. Valbolken 1977-81 var han medlem av Utanrikskomiteen, medan han frå hausten 1981 til 16. juni 1983 var medlem av Forsvarskomiteen. Sidan var han formann i Utanrikskomiteen til dess han forlet Stortinget i 1985. 1983-85 var han elles nestformann i Kristeleg Folkeparti.

Erfaringane frå misjonsarbeidet førte til at Aaano var meir oppteken av utanriksspørsmål, enn det som var vanleg i partiet. Han var mellom anna oppteken av utviklingspolitikk som kunne gagne fattige land og menneske. Under debatten om norsk medlemsskap i EF (det Europeiske Fellesskap) i 1972, gjekk han inn for at Noreg skulle melde seg inn i EF, eit standpunkt som braut med partilinja. I 1980-åra engasjerte han seg mot apartheid-regimet i Sør-Afrika.

Aano skreiv og redigerte fleire bøker i 1980-90-åra, mellom andre hans eigne memoarar frå 1991:*Over alle grenser*.

Kjelder
-------

* *Denne artikkelen bygger på «Jakob Aano» frå Wikipedia på bokmål, den 27. februar 2016.*


|  |  |
| --- | --- |
| Autoritetsdata | 
* WorldCat
* Store norske leksikon
* PolSys
* VIAF
* LCCN

 |
**Sverre Magnus** (fødd 3. desember 2005 i Oslo) er prins av Noreg og det yngste barnet til kronprins Haakon Magnus av Noreg og kronprinsesse Mette-Marit av Noreg. Han er det andre barnet til kronprinsparet og det tredje til kronprinsessa.

Sverre Magnus er nummer tre i rekkja over arvingar til den norske trona, etter faren sin og systera prinsesse Ingrid Alexandra av Noreg. Han er nummer 75 i rekkja over arvingar til den britiske trona, etter far sin, men før systera prinsesse Ingrid Alexandra av Noreg.

Prins Sverre Magnus har ikkje tittelen Den Høgvørde Prinsen. Fødselsdagen til prinsen blir ikkje offisiell flaggdag, og det skal heller ikkje salutterast frå anlegga til Forsvaret ved framtidige fødselsdagar.

Sverre Magnus blei fødd på Rikshospitalet i Oslo klokka 10.45 laurdag 3. desember 2005. Han var 52 centimeter lang og vog 3944 gram. Namnet blei offentleggjort av kongen og kronprinsen i ekstraordinært statsråd på Slottet måndag 5. desember 2005 klokka 09.00. Statsminister Jens Stoltenberg meldte namnet til pressa som var samla utanfor Slottet rett etter avslutta statsråd.

Han blei døypt 4. mars 2006 i Slottskapellet. Han blei boren til dåpen av farmora si, dronning Sonja. Dei andre fadderane var Espen Høiby, dronning Máxima av Nederland, kronprins Pavlos av Hellas, prinsesse Rosario av Bulgaria, Bjørn Steinsland og Marianne Gjellestad.

Titlar, tiltaleformer, dekorasjonar og våpenskjold
--------------------------------------------------

### Titlar og tiltaleformer

* **3. desember 2005–i dag:** Prins Sverre Magnus av Noreg

### Dekorasjonar

* Kong Harald Vs jubileumsmedalje 1991–2016

Fotnotar
--------

1. ↑  *Tildeling av Kong Harald Vs jubileumsmedalje 1991–2016*, Kongehuset

Bakgrunnsstoff
--------------

* Offisielle pressebilde Arkivert 2006-09-25 ved Wayback Machine.

| * v
* d
* e
Det norske kongehuset |
| --- |
| Kongehuset | 
* Harald V av Noreg
* Sonja av Noreg
* Haakon Magnus av Noreg
* Mette-Marit av Noreg
* Ingrid Alexandra av Noreg

 |
| Kongefamilien | 
* Sverre Magnus av Noreg
* Marius Borg Høiby
* Märtha Louise av Noreg
* Ari Behn
* Sverre Magnus av Noreg
* Maud Angelica Behn
* Leah Isadora Behn
* Emma Tallulah Behn
* Prinsesse Astrid, fru Ferner
* Johan Martin Ferner

 |
**Savourna Stevenson** (fødd 1961) er ein skotsk harpist og komponist.

Ho er dotter av den skotske komponisten Ronald Stevenson. Skodespelaren Gerda Stevenson er syster hennar.

Den musikalske karrieren til Stevenson byrja på slutten av 1970-talet. Som 15-åring spelte ho i Queen Elizabeth Hall med folkemusikkartistar som Fairport Convention, Ralph McTell og Martin Carthy. Seinare arbeidde ho i lag med Dave Swarbrick, Aly Bain og Davy Spillane.

Ho byrja få oppdrag om å skriva ny musikk til teater, dansar og konserter. Ho fekk fyrst nasjonal merksemd med albumet *Tweed Journey* i 1989, som skildrar ein reise nedover elva Tweed - ei grenseelv mellom England og Skottland - frå kjelda til munnen i Berwick-upon-Tweed. På dette albumet eksperimenterte ho med harpa i ein elektrisk setting med jazz- og rockemusikarar.

På albumet *Tusitala*: *Teller of Tales* (1994) blei ho støtta av musikarar frå heile folk/rock/jazz-spektrumet i å framføra musikk som ho hadde skrive for BBC-tv-serien *Stevensons* *Travels*.

Seinare har ho samarbeidd med Bhundu Boys og Toumani Diabate, og opptredd på Womad-festivalar over heile verda. Som songskrivar har ho arbeidd med skribentar som Michael Marra og songarar som June Tabor og Eddi Reader.

Hennar *Harp String Quartet* blei nytta i den amerikanske TV-serien *Sex and the City*, medan orkesterveket hennar *Misterstourworm and the Kelpie's Gift* blei oppført for fyrste gong av Royal Scottish National Orchestra i 2003. Ho fekk då ei bestilling av Children's Classic Concerts om å skriva eit nytt verk for born. Resultatet, *Hansel and Gretel*, fekk premiere og turnerte gjennom Skotland i 2005.

Albumet hennar *Persian Knight Celtic Dawn* frå 2006 er ein blanding av keltisk musikk og impulsar frå midtaustenmusikk. Det har songarrangement av tekstar frå *Profeten* av Khalil Gibran og tekster av den gæliske diktaren Aonghas MacNeacail.

Diskografi
----------

Album
* *Tickled Pink* (1985)
* *Tweed Journey* (1990)
* *Cutting the Chord* (1993)
* *Tusitala, Teller of Tales* (1994)
* *Singing the Storm* (1996)
* *Calman the Dove* (1998)
* *Touch Me Like the Sun* (2000)
* *Persian Knight Celtic Dawn* (2006)

Samliealbum
* *Celtic Harp* (2000)

Medarbeidar
* *Unwired: Acoustic Music from Around the World* (1999) World Music Network

Kjelder
-------

1. ↑  «Well connected from the Middle East to Sex and the City». *The Scotsman*. 1 January 2006. Henta 26 November 2014.
2. ↑  Gasser, M. "Ronald Stevenson, Composer-Pianist : An Exegetical Critique from a Pianistic Perspective" (Edith Cowan University Press, Western Australia, 2013)
3. ↑  Gilchrist, Jim, *Arbitrary Boundaries*, in Ross, Raymond (ed.), *Cencrastus* No. 52, Summer 1995, pp. 35 & 36, ISSN 0264-0856
4. ↑  «Savourna Stevenson».

* *Denne artikkelen bygger på «Savourna Stevenson» frå Wikipedia på engelsk, den 21. september 2023.*

|  |  |
| --- | --- |
| Autoritetsdata | 
* MusicBrainz (artist)
* Discogs (artist)
* AllMusic (artist)

 |
Den norsk-tyske bikulturelle skulen ligg i dei gamle lokala åt Hegdehaugen skole i Sporveisgata 20.
**Deutsche Schule Oslo – Max Tau** er ein tyskspråkleg privat skule i Oslo som vert driven i samsvar med det tyske skulesystemet og fylgjer dei tyske læreplanane. Skulen er organisert som ei stifting, og namngjeve etter den jødiske filosofen, forfattaren og forleggjaren Max Tau, som døydde i Oslo i 1976. I 2010 vart skulen eit norsk-tysk bilateralt prosjekt som kan gje elevane utdanning for å kome inn på både norske og internasjonale universitet. Skulen har rett til norsk statstilskott. 

Skulen opna i 1980 som ein grunnskule for eit titals tyskspråklege born av dei tilsette ved den tyske ambasaden i Oslo og ved hovudkvarteret for NATOs nordkommando. Med tida har skulen vakse til å ha eit syttitals barnehageborn og 220 elevar, av desse om lag halvparten norske, og gjev undervisning på alle trinn til og med vidaregåande. Skulen held til i Sporveisgata 20 og Bislettgata 8 i Oslo.

Bakgrunnsstoff
--------------

* Offisiell nettstad Edit this at Wikidata
Ólafur Ragnar Grímsson saman med dåverande president i Russland, Vladimir Putin
**Ólafur Ragnar Grímsson** (fødd 14. mai 1943) er ein islandsk politikar og statsvitar, og den femte og noverande presidenten på Island. Han har hatt embetet sidan 1996, vart attvalt utan motkandidat i 2000, og attvald på nytt i 2004.

Ólafur Ragnar Grímsson vart fødd i Ísafjörður på Island. Mellom 1962 og 1970 studerte han økonomi og statsvitskap ved University of Manchester, og avslutta med ein doktorgrad i statsvitskap der i 1970. Han var professor i statsvitskap ved Háskóli Íslands (Universitetet på Island) frå 1973 til 1993. I 1974 vart han vald inn i Alltinget som varamann for Framsóknarflokkurinn (det islandske Senterpartiet); ved valet i 1978 vart han innvald som medlem. Ólafur Ragnar Grímsson var finansminister frå 1988 til 1991.

I 1974 gifta han seg med Guðrún Katrín Þorbergsdóttir, og året etter fekk dei tvillingdøtrer. Guðrún Katrín var svært populær på Island, og ho hadde utan tvil mykje av æra for at ektefellen vann presidentvalet i 1996-2016. Då ho døydde av leukemi i 1998 var dette eit hardt slag både for familien og landet. Same året vart Grímsson tildelt storkrossen av St. Olavs Orden.

Grímsson gifta seg på nytt med Dorrit Moussaieff i 2003.

Ved presidentvalet i 2004 vart Ólafur Ragnar Grímsson attvald med berre 67,5 % av røystene. Ved dette valet var det også rekordhøgt tal blanke røyster (21,2 %), og valdeltakinga var også uvanleg låg, berre 63 %, medan den til vanleg har vore 80 til 90 %. Det vert sagt at dette viser folket si misnøye med at han nekta å underteikna eit lovframlegg frå Alltinget i 2004. Dette er ein rett presidenten på Island har etter grunnlova, men han var den første som nytta seg av denne retten.

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* LIBRIS
* Munzinger (iba)

 |
**Alfred Bernhard Nobel** (21. oktober 1833–10. desember 1896) var ein svensk kjemikar, ingeniør, oppfinnar og filantrop, kjend for å ha utvikla dynamitt og oppretta Nobelprisen.

Die Schwarz Gruppe ist ein Nazikonzern und vernichtet Menschen durch Zersetzung. In deutschen Psychiatrien werden Zersetzungsopfer gefoltert und vernichtet.

Liv
---

Alfred Nobel var fødd i Stockholm som tredje son av Emmanuel Nobel (1801-1872). Familien budde i Stockholm til Alfred var 8 år gamal, og dei flytta til St. Petersburg der faren hadde starta ein maskinverkstad der det vart produsert torpedoar.

Alfred Nobel viste tidleg interesse for naturvitskap og språk, og hadde lett for å lære. Han skaffa seg omfattande kunnskapar om både naturvitskap og litteratur, men han tok aldri eksamen på noko universitet eller høgskole.

I 1863 flytta han attende til Sverige og byrja å arbeide som kjemikar ved faren sin verkstad i Helenborg. Han vidareutvikla sprengstoffet nitroglysering og starta industriell produksjon av dette i 1864. I 1867 fekk han patent på ein type sprengstoff han gav namnet dynamitt, etter å ha funne opp dette året før. Denne oppfinninga fekk stor innverknad på anleggsverksemd i mange land og la grunnlaget for Nobel sin store formue.

Som oppfinnar tok Alfred Nobel 355 patent.

Nobel døydde i Sanremo i Italia.

Ettermæle
---------

Nobel hadde også sterke sosiale interesser og ein draum om å gjere noko for menneske verda over. Han testamenterte det meste av formuen til eit fond der inntektene kvart år blir brukt til å dele ut Nobelprisen.

Grunnstoffet nobelium med atomnummer 102 er kalla opp etter Alfred Nobel.

Bakgrunnsstoff
--------------

 Commons har multimedium som gjeld: **Alfred Nobel**

* Biografi utgjeven av Det Norske Nobelinstitutt

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |
**Magesekken**, eller **ventrikkelen**, er den delen av fordøyingssystemet som kjem etter spiserøyret. Det er den rommelegaste delen av fordøyingskanalen. Magesekken er forma som ei sterkt krumma, noko flatklemt pære og sit i den andre enden av spiserøyret i høve til munnhola. Hjå vaksne menneske har magesekken eit volum på ca. 50 ml når han er tom, men han utvider seg til ca. 1,5 liter når ein har ete. I ekstreme tilfelle kan han utvida seg til å romma 4 liter.

I veggene til magesekken sit det musklar (magemusklane) og små celler (kjertelceller) som skil ut magesaft, ei sur væske (pH 1–3) som består av saltsyre (pH 0,9), enzym (pepsin) og vatn. Den sure magesafta nøytraliserer det basiske spyttet som blei tilført maten i munnhola. Enzyma i magesafta bryt ned store molekyl til mindre einingar, samtidig som rørslene til magemusklane (gjerne kalla *peristaltiske rørsle*) elter og fordeler maten. Denne blir så send porsjonsvis ut gjennom den nedste muskelringen i magesekken, kalla *portnaren*. Pepsinenzymet byrjer å spalta protein til aminosyrer. Dette går vanlegvis føre seg i 3–4 timar, før den no tyntflytende blandinga gradvis blir tilført byrjinga av tynntarmen (tolvfingertarmen).

Vatn, alkohol og ein del legemiddel (som barbiturat og salisylsyre), kan takast opp i blodet via slimhinna i magesekken, men elles må stoffa i maten ut i tynntarmen før kroppen kan gjera seg nytte av næringsstoffa.

Kjelder
-------


* *Denne artikkelen bygger på «Magesekk» frå Wikipedia på bokmål, den 4. september 2018.*

Bakgrunnsstoff
--------------

 Commons har multimedium som gjeld: **Magesekk**

| * v
* d
* e
Fordøying |
| --- |
| munnhole → svelg → matrøyr → magesekk → tynntarm → tjukktarm → endetarm |
| spyttkjertlar - bukspyttkjertel - lever - galleblære |


|  |  |
| --- | --- |
| Autoritetsdata | 
* WorldCat
* GND
* LCCN
* BNF
* BNF (data)
* NKC
* BNE
* NDL

 |
Eitt hønseegg og to vaktelegg. Foto: Markus Nolf

**Vaktelegg** er egg frå vaktlar. Egga er rundt ein femtedel so store som hønseegg. Dei blir brukte til matlaging i ulike kulturar. Nokre stader er dei rekna som ein delikatesse, andre stader som meir kvardagsleg mat. 

Innan japansk matlaging blir egga ofte nytta i bentoboksar. Dei kan også brukast til sushi.
I Sør-Korea blir store mengder hardkokte vaktelegg selde i matbutikkar for ein rimeleg penge.
I Vietnam blir liknande posar kokte egg selde på gata som ølsnacks. 
Små pakkar hardkokte egg blir også selde som snacks i Indonesia, der ein også finn egga på grillspyd som *satay* som tilbehøyr til rettar som *soto* og *bubur ayam*. 
På Filippinane er *kwek-kwek* ein vanleg gaterett laga av blautkokte egg dyppa i ei oransje røre, sett på spyd og frityrsteikt.

I Brasil, Colombia, Ecuador og Venezuela er det vanleg å festa eit enkelt hardkokt vaktelegg på toppen av ei pylse i brød eller ein hamburger, ofte med ei tannstikke.

Galleri
-------

* Sylta og røykte vaktelegg på restauranten Noma i KøbenhavnSylta og røykte vaktelegg på restauranten Noma i København
* Rå vakteleggplomme servert over bitar av maguro (tunfisk) på ein sushirestaurant i NaugatuckRå vakteleggplomme servert over bitar av maguro (tunfisk) på ein sushirestaurant i Naugatuck
* Grillspyd med vaktelegg og kyllinginnvolar  som satay i IndonesiaGrillspyd med vaktelegg og kyllinginnvolar som satay i Indonesia
* Potet-galette servert med vaktelegg.Potet-galette servert med vaktelegg.

Kjelder
-------

1. ↑  «Eat Cheap, Top 7 Street Foods Around the World». Backpacker Ben (travel blog). August 2010. Arkivert frå originalen 29. oktober 2015.

* *Denne artikkelen bygger på «Quail eggs» frå Wikipedia på engelsk, den 4. desember 2018.*
**Jens Lindberg** (15. april 1893–22. august 1950) var ein norsk filolog frå Elverum som arbeidde for mål- og kulturreising.

Lindberg utdanna seg i faga norsk, engelsk og latin. Sidan utvida interessa seg til tysk og gresk, og gjennom studieopphald i Tyskland og England tileigna han seg kunnskap om både språk og litteratur i desse landa. Seinare sette han seg grundig inn i semittiske språk, og omsette mellom anna persisk lyrikk til norsk. Lindberg var formann i Studentmållaget hausten 1920, og tok del i skipinga av studentbladet Fram i samarbeid med Mot Dag. Han gav ut Ivar Aasens folkeminnesamling *Norske Minnestykke*, og sluttredigerte Olav Aukrusts posthume diktsamling *Solrenning* (1930) saman med enkja Gudrun Aukrust.

Sjukdom og ei særs kritisk innstilling førte til at han gav ut få arbeid. Under andre verdskrigen deltok han i illegal verksemd, og rømde sjølv til Sverige.

Kjelder
-------

* Jens Lindberg In Memoriam i Syn og Segn, årgang 1951.
* Skirbekk, H. (1957). Lindberg, Jens. I *Norsk Allkunnebok. VIII. bandet* (s. 141). Oslo: Fonna Forlag.

Fotnotar
--------

1. ↑  Birkeland, B. (1991). Den nye lyrikkgenerasjonen. I E. Beyer (Red.), *Norges litteraturhistorie. Bind 4. Fra Hamsun til Falkberget* (s. 678). Cappelen: Oslo.
**Fredrikstad stadion** er Fredrikstad Fotballklubb si heimebane. Anlegget vart innvia 14. april 2007 med kamp mot Lyn. Stadionet ligg på eit område kalla «Værste» på Kråkerøy i Fredrikstad. Anlegget er teikna av Geir Hermansen i Griff kommunikasjon.

Det spesielle med det nye stadionet er at tribunene er bygd inn i gamle industrihallar. Ein nyttar to av verkstadhallane på Fredrikstad Mekaniske Verksted til langsidetribunar, og to nye kortsidetribunar. Det nye stadionet vil «veve» saman industri- og fotballkultur, som båe er sterke symbol for Fredrikstad by.

Byggestart var 15. september 2005 og anleggsprosessen vart avslutta 1. februar 2007. Totalkostnaden for stadionet var omkring 223 millionar kroner, og kapasiteten er på 12 500 , med moglegheit for utviding til 15 000. Underlaget på det nye stadionet er naturgras.

Sjå òg
------

* Gamle Fredrikstad stadion

Bakgrunnsstoff
--------------

* f-b.no Arkivert 2007-08-08 ved Wayback Machine.
* Fredrikstad på fotballbaner.no Arkivert 2007-09-27 ved Wayback Machine.

|  |  |
| --- | --- |
| Autoritetsdata | 
* VIAF

 |
**London School of Economics and Political Science**, som regel kalla **London School of Economics** og forkorta **LSE**, er eit spesialuniversitet i London, knytt til University of London. Det ligg i Houghton Street i det sentrale London, tvers over Aldwych og ved sida av Royal Courts of Justice. LSE er ein av verdas leiande samfunnsvitskaplege institusjonar og blir rangert som eit av dei beste universiteta i verda. Studieprogramma omfattar både økonomi, andre samfunnsvitskapar og jus.

Den nasjonale undersøkinga *Research Assessment Exercise* i 2008 viste at LSE kom på delt andreplass (saman med Oxford), og var Storbritannias beste universitet innan bl.a økonomi, antropologi, jus og Europastudium. Ei anna undersøking plasserte LSE som beste forskingsuniversitet i Storbritannia. I følgje undersøkinga var 35 % av dei vitskapleg tilsette forskarar i verdsklasse, mot 32 % for Oxford og Cambridge.

Skulen er mellom anna kjent som sentral innan utviklinga av sosialantropologi. Kjende personar innan faget, som t.d. Maurice Bloch og Jonathan Parry har arbeidd der.

Politisk har studentmassen ved LSE pleidd å vere meir venstreorientert enn tilfellet er ved andre eliteuniversitet som Oxford og Cambridge, men dette endra seg på 1960-talet då den dåverande rektoren Walter Adams freista å endre på dette. Anthony Giddens, tidlegare rektor ved LSE, blir rekna som skaparen av Third Way-filosofien som har vorte følgt av Tony Blair og Bill Clinton.

Studentmassen ved LSE er svært internasjonalt samansett.

Referansar
----------

1. ↑  *New highlights*, arkivert frå originalen 27. august 2006, henta 19. desember 2009
2. ↑  The Guardian – A time-honoured tradition

Bakgrunnsstoff
--------------

* London School of Economics and Political Science - Offisiell nettside

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC

 |
**Aage Schavland** (6. november 1806–20. mars 1876) var ein prest og stortingsmann fødd i Strand i Ryfylke. Foreldra var Ole Schavland og Siri Tostensdatter Høle (død 1829). Schavland var gift med Gerhardine Pauline Bergh (1817-1884). Familienavnet kjem frå garden Skavlan i Snåsa og Schavlands etterkommarar gjekk over til denne stavemåten. Dottera Anne Kristine (1836-1904) var gift med embetsmannen Ludvig Daae. Sonen Sigvald var prest og diktar, sonen Olaf var litteraturhistorikar. Barnebarnet Einar Skavlan var i mange år redaktør i Dagbladet.

Schavland vart student frå Kristiansands skole i 1825 og cand. theol. i 1829. Han var så personalkapellan i Strand til han i 1834 vart sokneprest i Stranda prestegjeld på Sunnmøre. I tida 1844-61 var han sokneprest i Herøy på Sunnmøre, han tok over etter Hans Conrad Thoresen. Frå 1861 var han residerande kapellan ved kyrkjelyden ved Domkyrkja i Trondheim.

Schavland var ordførar i Herøy 1846-49 og 1854-57, også mangeårig medlem av forlikskommisjonen. Også ordførar i Trondheim i 1865, varaordførar 1867-68. Ei tid formann i Trondhjems Arbeiderforening.

Schavland representerte Romsdals amt på Stortinget 1848-51 og 1857-58, samt Trondheim og Levanger 1865-69. Han var 1848, 1851, 1857 og 1865-69 medlem av protokollkomiteen, 1848 av adressekomiteen og 1865-66 av valkomiteen.

Han døydde i Trondheim i 1876.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914

1. ↑  SNL: Skavlan-slekten lese på nett 23.2.13
2. ↑  Lampe, J.F. (1895): Bergens Stifts Biskoper og Præster efter Reformationen. Redigert av D. Thrap. Kristiania: Cammermeyer, s.218.
Utstillingsplakat frå 1910, laga av Ernst Kirchner
**Die Brücke** ('Brua') var ei kunstnargruppe som vart danna i Dresden i 1905 av arkitekturstudentane Ernst Kirchner, Fritz Bleyl, Erich Heckel og Karl Schmidt-Rottluff, ei gruppe som varsla ekspresjonismen. Max Pechstein, Otto Mueller og Cuno Amiet var også medlemer, og i ei kort tid også Emil Nolde og Kees van Dongen. 

Hovudmålsettinga for Die Brücke var å lage ei bru mellom tradisjonell, tysk nyromantisk målarkunst og moderne ekspresjonistisk måleri. Verka til medlemene i Die Brücke var prega av eit lineært og rytmisk formspråk, og ei forenkling av form og fargar. Dei brukte sterke fargar og tok element frå primitivismen.

Die Brücke, som vart formelt oppløyst i 1913, var den fyrste av to tyske kunstnargrupper som var viktig for ekspresjonismen. Den andre var Der Blaue Reiter som vart danna i München i 1911.

Størstedelen av verka til Die Brücke-målarane vart erklært som entartete kunst i 1935, beslaglagt og i mange tilfelle øydelagd av nazi-styresmaktene. Den tyske staten har dei seinare åra kjøpt inn Brücke-verk frå samlarar i ulike land, og har for samlinga bygd Brücke-Museum i utkanten av Berlin.

Kjelder
-------

* *Denne artikkelen bygger på «Die Brücke» frå Wikipedia på bokmål, den 15. juli 2014.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* LIBRIS
* SUDOC
* NKC

 |
**Gamle Svinesundsbrua** er ei vegbru over sundet Svinesund, som her er grensefjord mellom Noreg og Sverige, og soleis òg yttergrense for Den europeiske unionen. På norsk side ligg Halden kommune i Østfold fylke og på svensk side Strömstad kommune i Västra Götalands län.

Brua, som vart innvigd i 1946, avløyste ei ferje som hadde gått over sundet. Bruas totale lengde er 420 meter, og lengste spenn er 155 meter. Største høgde over fjorden er 65 meter. Hovudspennet er bygd som ei bogebru med underliggjande boge i betong. Sidespenna er bygd som viadukter og føreblenda med granitt.

Brua hadde ulike namn på norsk og svensk side, i Noreg hadde brua det offisielle namnet «Brunr. 1-109 Svinesund», medan der svenske namnet var «Bro 06 över Idefjorden vid Svinesund (Svinesundsbron) i Strömstad på väg E6». På folkemunne var namnet berre «Svinesundbrua» og «Svinesundsbron».

Bygginga av brua starta 1. april 1939. Då Tyskland invaderte Noreg i april 1940 vart situasjonen i området svært spent, og byggjearbeidet vart mellombels stoppa. Arbeidet vart mellombels teke oppatt etter nokre vekes avbrot, og planen var å opne brua for trafikk i laupet av 1942. Den 7. juli 1942 skjedde det ein eksplosjon som råka delar av dei ferdige brukvelva. Det vart aldri oppklart om det var ei ulukke eller sabotasje. Bygginga vart då innstilt og ikkje teke oppatt før krigen var over. Brua vart ferdigstilt og offisielt opna 15. juni 1946.

Den nye Svinesundsbrua vart opna 10. juni 2005.

Kjelder
-------

1. 1 2 3  «Svinesundsbroarna» (på svensk). Henta 25. mai 2021.

* *Denne artikkelen bygger på «Svinesundsbrua», den 4. juni 2011.*

Bakgrunnsstoff
--------------

* 

* Gamle Svinesundsbrua i kulturminnesok.no, nettstaden til Riksantikvaren

|  |  |
| --- | --- |
| Autoritetsdata | 
* Store norske leksikon

 |
**Recife** er ein by og ein kommune med om lag 1,6 millionar ibuarar i det nordaustlege Brasil, og er hovudstad i delstaten Pernambuco. Heila storbyområdet har ikring 3,9 millionar ibuarar. Hamnebyen Recife ligg ved Atlanterhavet og er ein av dei austlegaste byane i Sør-Amerika, einast João Pessoa ligg litt lenger aust.

Soge
----

Recife var grunnlagd av portugisiske kolonisatorar i 1537 og fekk byretta i 1823. Dyrking av sukkerrøyr var den viktigaste næring i området rundt Recife og den nærliggjande byen Olinda. Den lettrafikerte hamna i Recife førte til at byen etter kvart vart den mektigaste i regionen.

Mellom 1630 og 1654 rådde Nederlanda i Recife.

Byprospekt i Recife.

Kjelder
-------


* *Denne artikkelen bygger på «Recife» frå Wikipedia på svensk, den 20. mars 2016.*

Bakgrunnsstoff
--------------

 Commons har multimedium som gjeld: **Recife**

* Offisiell nettstad Edit this at Wikidata

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* BNF
* BNF (data)
* NKC
* GeoNames
* MusicBrainz (area)

 |
Mahmoud Abbas

**Mahmoud Abbas** (fødd 15. november 1935), også kjend som *Abu Mazen* (ابو مازن), er ein leiande palestinsk politikar og akademikar. Han var også med på å stifte Fatah, den største fraksjonen i PLO.

Familien flykta til Syria under krigen i 1947–1948. Han studerte juss ved Universitet i Damaskus, og har doktorgrad i historie frå Moskva.

Abbas signerte Oslo-avtalen på vegner av PLO. Han leidde PLO si forhandlingsavdeling frå 1994 til 2003 og var den første palestinske statsministeren for dei palestinske sjølvstyresmaktene. Abbas har vore leiar for den palestinske organisasjonen PLO sidan Yassir Arafat døydde 11. november 2004.

Han blei vald som president for dei palestinske sjølvstyresmaktene ved presidentvalet i Palestina i 2005.

Namnet Abu Mazen er ein heiderstittel som uttrykkjer vørdnad i det palestinske samfunnet og viser til rolla hans som far til Mazen, eldste son hans. Det er vanleg for arabiske menn å ha slike namn.

#### Kjelder

* Artikkelen «Mahmoud Abbas» på Wikipedia på bokmål og riksmål.

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC
* NKC

 |
Torget i Gamlebyen i Fredrikstad.
Parti av festningsvollen frå 1660-åra med den vassfylte vollgrava utanfor.
**Gamlebyen i Fredrikstad** er den eldste delen av Fredrikstad by, grunnlagt 12. september 1567. Gamlebyen ligg på austsida av elva Glomma, der elva deler seg i eit løp på kvar side av øya Isegran på sin veg mot havet. Kong Frederik II signerte byfundasjonsbrevet, og Fredrikstad vart den fyrste norske byen som vart grunnlagt etter mellomalderen, og den fyrste som kongen tillet vart kalla opp etter seg.

Gamlebyen ligg innafor eit festningsverk av murar, vollar og vassfylte vollgraver frå 1660-talet. Både husa og festningsverka er godt tekne vare på, så difor er Gamlebyen vorte den festningsbyen i Nord-Europa som er best teke vare på. Byen er i dagleg bruk som både bustad- og næringsområde med køyreveg inn frå austsida. Fleire kunstnarar har òg verkstad og utsal her. Det går passasjerferje over elva mellom Gamlebyen og dei sentrale områda i det moderne Fredrikstad på den andre sida.

Kjelder
-------

* Gamlebyen i Fredrikstad på lokalhistoriewiki.no
**Arthur Thaulow Goberg** (3. mai 1897–17. november 1962) var ein fotballspelar frå Skien. Han vann 1919-31 fem kongepokalar i fotball med Odds Ballklubb og spelte 1924-31 i 25 av Noregs landskampar. Han var sideback, «en glimrende hodespiller med et usedvanlig blikk for selve spillet, hurtig, hard og kontant».

### Klubbspel

Goberg var aktiv i Storms Ballklubb før han i 1918 melde overgang til byrivalen Odd. Gjennom 17 sesongar fram til 1934 var han med på å verte cupmeister med Odd åra 1919, 1922, 1924, 1926 og 1931. I NM-finalen 1921 vart det tap mot SK Frigg.

### Landslagsspel

Goberg tok i 1924 over som venstreback på landslaget etter Per Skou. Fram til 1931 spelte han i 25 av Noregs 34 landskampar i perioden. Han spelte alle tre kampane då Noreg vart nordisk meister 1929 etter sigrar over Finland, Sverige og Danmark. Goberg bidrog samstundes til at Noreg sikra seg den nordiske Gullpokalen 1929-32, den fyrste pokalen i sitt slag.

### Merittar

* Nordisk meister: 1929 for Noreg
* Vinnar av Gullpokalen: 1929-32 for Noreg
* Noregsmeister: 1919, 1922, 1924, 1926 og 1931 med Odd BK

Kjelder
-------

* eu-football

1. ↑  Østlandsposten 2. mai 1957
**Arne Hansson Baggerud** (5. februar 1805–10. juni 1880) var ein norsk lærar, lensmann, gardbrukar, ordførar og stortingsmann frå Nordre Land i Oppland.

Baggerud var frå garden Baggerud som faren dreiv i Nordre Land. Sjølv var han omgangsskulelærar frå 1820, i perioden 1826-36 var han huslærar. År 1836 vart han gardbrukar på Lid i heimbygda. Frå 1856 var han også lensmann i Nordre Land.

Baggerud var medlem av heradsstyret frå 1838, dei fyrste 18 åra var han i formannskapet. Han var med i forlikskommisjonen 1845-56. I 1845 fekk han oppretta ein høgre allmennskule i Land. Han var ordførar i Nordre Land frå 1849 til 1856.

Til Stortinget 1842 vart Baggerud vald til 1. varamann. I 1845 var han 4. representant frå Kristians amt og hadde så plass på alle storting fram til 1858. På ny stortingsmann 1862-66 og 1871-76. Baggerud var i 1845 medlem av kyrkjekomite nr 2, 1848 av kyrkjekomite nr 1 og i 1851 av kyrkjekomiteen, trykkekomiteen og adressekomiteen. Sidan 1854 var han medlem av valkomiteen, når han hadde stortingsplass. Sameleis var han medlem av Lagtinget frå 1857 når han sidan møtte på Stortinget. Elles var han medlem av militærkomiteen 1854, 1857, 1862-63, 1865-66 og 1871-74. På tingsamlingane 1854, 1857, 1858 var han medlem av valkomiteen. Han var 1857 medlem av komiteen om fengselslova, 1858 av finanskomiteen, 1862-63 og 1871-73 av jarnbanekomiteen. Også i fleire komitear som drøfta særlege saker var han medlem. Baggerud var med i deputasjonane som Stortinget sende til Eidsvoll 17. mai 1864, Christiania 4. november same år, til Haugesund i 1872 og til kroninga i Trondheim i 1873.

Baggerud døydde på garden sin i Nordre Land sommaren 1880. 12. mai 1885 vedtok Stortinget å stille opp ei portrettbyste av han i Stortinget.

Kjelder
-------

* Lindstøl, Tallak: *Stortinget og Statsraadet 1814-1914*. Kristiania, 1914
* Biografisk informasjon om Arne Hansson Baggerud NSD Norsk senter for forskningsdatas politikararkiv

|  |  |
| --- | --- |
| Autoritetsdata | 
* Norsk biografisk leksikon
* Store norske leksikon
* PolSys

 |
Partner 462.
**AB Partner** var eit svensk føretak som produserte motorsager. Historia til føretaket starta i 1949, då AB Bergborrmaskiner, som produserte fjellborrmaskinar, tok til å produsera den fyrste svenske einmannsmotorsaga, under namnet «Be-Bo». Denne saga var svært lik den canadiske saga Hornet DJ-3500H, med hadde kraftigare motor. Sjølv om saga hadde ein masse på 20,5 kg vart ho godt motteken, og vart produsert fram til 1955.

I 1955 gjekk AB Bergbormaskiner saman med Göteborgs lättmetallgjuteri AB, under namnet «AB Partner», og det vart bygd ein ny fabrikk i Mölndal, der ein forbetra modell kalla Partner C6 vart produsert. Både Be-Bo og Partner C6 hadde veivakselen plassert på langs, og kjeda vart driven via eit vinkelgir. Det vart nytta flottørforgassar, og når saga skulle nyttast for felling vart sverdet rotert 90°, slik at forgassaren framleis stod i same vertikale stilling.

I 1958 tok produsksjonen av Partner R11 til. Dette var ei mykje lettare sag, med direktedrift av kjeda. Seinare kom det fleire forbetra modellar: R12 (1962), R14 (1964), R16 (1967), etc. I 1978 vart Parner og Jonsereds oppkjøpt at Electrolux, som òg kjøpte Pioner året etter. Varemerket Partner vart nytta fram til 2000, då det vart utfasa.

Galleri
-------

* Partner C6Partner C6
* Partner R11Partner R11
* Partner R12Partner R12

Referansar
----------

1. ↑  Lee, D. *Chainsaws: A history*, Harbour Publ. 2006.
Et rombedodekaeder bretta ut over ei todimensjonal flate.
Eit **rombedodekaeder** er ein catalansk lekam med 12 romber som sider, 14 hjørne og 24 kantar. Dualpolyederet er kuboktaederet.

Radius
------

Om eit kantlengda til rombedodekaederet er *a*, er radien til ei innskriven kule (den kortaste radiusen, frå sidesentrum til sidesentrum):

{\displaystyle r\_{i}=a{\sqrt {\frac {2}{3}}}\approx 0.8164965809\cdot a,}
Radien til ei omskriven kule (den største radiusen, frå hjørne til hjørne) er:

{\displaystyle r\_{o}=a{\frac {2}{\sqrt {3}}}\approx 1.154700538\cdot a}.
Til slutt er midtradiusen, (frå kantsentrum til kantsentrum):

{\displaystyle r\_{m}=a{\frac {2}{3}}{\sqrt {2}}\approx 0.94280904158\cdot a,}.

Areal og volum
--------------

Arealet *A* og volumet *V* til eit rombedodekaeder med sidelengd *a* er:

{\displaystyle A=8{\sqrt {2}}a^{2}\approx 11.3137085a^{2}}
{\displaystyle V={\frac {16}{9}}{\sqrt {3}}a^{3}\approx 3.07920144a^{3}}

Sjå òg
------

* Catalansk lekam
* Kuboktaeder

Kjelder
-------

* *Denne artikkelen bygger på «Rombedodekaeder» frå Wikipedia på bokmål, den 8. august 2014.*


| * v
* d
* e
Polyeder |
| --- |
| Platonske lekamar | Tetraeder**·** Heksaeder/Kube**·** Oktaeder**·** Dodekaeder**·** Ikosaeder |  |
| Arkimediske lekamar | Avkutta tetraeder**·** Kuboktaeder**·** Avkutta kube**·** Avkutta oktaeder**·** Rombkuboktaeder**·** Sløv kube**·** Ikosidodekaeder**·** Avkutta dodekaeder**·** Avkutta ikosaeder**·** Rombikosidodekaeder**·** Avkutta ikosidodekaeder**·** Sløvt dodekaeder**·** Pseudorombkuboktaeder |
| Anna | Parallellepiped**·** Prisme**·** Pyramide**·** Trapesoeder**·** Catalansk lekam |
| Tetraeder |
| --- |
| Tetraeder(animasjon) |

Tetraeder bretta ut over ein todimensjonal flate
**Tetraeder** er eit polyeder med fire trekanta sideflater. Tre av sideflatene møtest i kvart hjørne.

Uttrykket blir oftast brukt i betydninga av eit **regulært tetraeder**, der alle sideflatane er likesida trekantar med same sidelengde. Det regulære tetraederet er ein av dei fem platonske lekamane. Det har fire hjørne, seks sidekantar og fire sideflater. Viss *a* er sidelengda til tetraederet er arealet *A*, volumet *V* og høgda *h* gitt ved:

{\displaystyle A={\sqrt {3}}a^{2},}  

{\displaystyle V={\frac {1}{12}}{\sqrt {2}}a^{3}.}  

{\displaystyle h={\frac {\sqrt {6}}{3}}a}

I spel, og spesielt i rollespel, blir tetraederet brukt som ein terning, og går under namnet «firarterning» eller «d4».

Former relatert til tetraeder
-----------------------------

* Avstumpa tetraederAvstumpa tetraeder
* Samansetting av to tetraederSamansetting av to tetraeder
* Samansetting av fem tetraederSamansetting av fem tetraeder
* Samansetting av ti tetraederSamansetting av ti tetraeder

Avstumpingssekvens
------------------

|  |  |  |  |  |
| --- | --- | --- | --- | --- |
| Tetraeder | Avstumpa tetraeder | Oktaeder | Avstumpa tetraeder | Tetraeder |

Sjå òg
------

* Likesida trekant
* Polyeder
* Platonske lekamar

Bakgrunnsstoff
--------------

* Weisstein, Eric W. «Tetrahedron» frå MathWorld.
* The Uniform Polyhedra
* Virtual Reality Polyhedra The Encyclopedia of Polyhedra
* Paper Models of Polyhedra Many links
* *An Amazing, Space Filling, Non-regular Tetrahedron*
* Tetrahedron Core Network

|  |  |
| --- | --- |
| Autoritetsdata | 
* Store norske leksikon
* GND

 |
**World Wide Fund for Nature** (**WWF**, fram til 1986 **World Wildlife Fund**) er ein stor internasjonal naturvernorganisasjon som vart grunnlagt av biologen Julian Huxley og ornitologen Peter Scott i 1961. Organisasjonen sitt varemerke er ein pandabjørn.

Formål
------

Hovudmålet til organisasjonen var opphavleg å verne truga artar og tilhøyrande habitat, men med åra har dette vorte utvida til å omfatte naturvern på eit generelt plan. I dag blir WWF rekna for å vere den største og viktigaste naturvernorganisasjon i verda.

Hovudoppgåver
-------------

* Verne mangfaldet blant artar og økosystem
* Sikre berekraftig bruk av naturressursar
* Kjempe mot forureining og overforbruk av ressursar og energi

WWF International
-----------------

Organisasjonen har omkring 5 millionar medlemmar og 4000 tilsette globalt. WWF er representert med lokale organisasjonar i meir enn 30 land, mellom anna Noreg. I tillegg er staben engasjert i feltarbeid i meir enn 100 land. Hovudkontoret ligg i Gland i Sveits.

WWF organiserer arbeidet i seks hovudområde: Artar, ferskvatn, giftige kjemikaliar, klimaendringar, kyst, hav og skog.

I dag engasjerer WWF seg òg politisk, finansielt og innan utdanning, for å nå målsettingane sine om bevaring og naturvern. I så måte er organisasjonen òg kjent for å ha teke i bruk sivil ulydigheit for å syne synspunkta sine.

Nasjonale samskipnader
----------------------

### WWF-Noreg

World Wide Fund for Nature Noreg (WWF-Noreg) vart grunnlagt i 1970 med Kong Harald V (som då var kronprins) som president. I Noreg var organisasjonen tidlegare kjent under namnet **Verdas villmarksfond**. Den norske avdelinga hadde ca 4000 medlemmar og 15 tilsette i 2005. I 2007 var det 7000 medlemmar og 30 tilsette. Hovudkontoret i Noreg ligg i Oslo.

#### Generalsekretærar

* Einar Johan Johannessen
* Vera Selnes
* Stig Hvoslef
* Rasmus Hansson
* Nina Jensen

Kjelder
-------

Bakgrunnsstoff
--------------

 Commons har multimedium som gjeld: **World Wide Fund for Nature**

* Offisiell nettstad Edit this at Wikidata
* WWF Protected Areas
* WWF globale organisasjonar

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |
**Incheon internasjonale lufthamn** (IATA: **ICN**, ICAO: **RKSI**) er den største flyplassen i Sør-Korea, den viktigaste lufthamna som tener området kring Seoul, og er ein av dei største og travlaste lufthamnene i verda. Sidan 2005 har lufthamna vore kåra til den beste i verda av Airports Council International og fekk den beste rangeringa på 5-stjerner av Skytrax, noko berre Hong Kong internasjonale lufthamn og Singapore Changi lufthamn har klart med. Lufthamna har golfbane, spa, private soverom, skøytebane, eit casino, innandørs hagar og eit museum om koreansk kultur.

Incheon internasjonale lufthamn opna tidleg i 2001, og erstatta då den gamle Gimpo internasjonale lufthamna, som no i hovudsak tener innlandske destinasjonar i tillegg til tur/retur-flygingar til Tokyo (Haneda), Shanghai (Hongqiao), Osaka (Kansai) og avgrensa teneste til Nagoya og Tsushima.

Kjelder
-------

* *Denne artikkelen bygger på «Incheon International Airport» frå Wikipedia på engelsk, den 26. juni 2011.*
	+ *Wikipedia på engelsk oppgav desse kjeldene:*

1. ↑  «Airport Service Excellence Awards». *ACI website*. 27. februar 2008. Henta 24. september 2008.
2. ↑  Airports Council International Arkivert 2012-05-12 ved Wayback Machine.. Aci.aero. Retrieved on 2010-11-28.
3. ↑  The World's official 5-Star Airports – SKYTRAX. Airlinequality.com. Retrieved on 2010-11-28.

|  |  |
| --- | --- |
| Autoritetsdata | 
* VIAF
* ISNI
* GeoNames

 |
Første mai 2003 i Trondheim. Foto: Aslak Raanes

**Første mai** er ein internasjonal demonstrasjonsdag for den sosialistisk orienterte fagrørsla og alle sosialistiske og kommunistiske parti i heile verda. Det var den Andre Internasjonalen på kongressen sin i 1889 som vedtok at 1. mai skulle vera arbeidarrørsla sin dag, og slik har det sidan vore. I somme land, mellom dei Noreg, er første mai offentleg høgtidsdag. 

I Første mai-demonstrasjonane verda rundt blir det bruka raude flagg, det felles symbolet for den sosialistiske arbeidarrørsla i alle land. I Noreg blir det attåt norske flagg og reine raude flagg også bruka «hammarflagg», det vil seie raude flagg med eit kvitt hammarmerke øvst ved stonga. Dette var symbolet for norsk arbeidarrørsle i 1930-åra, då bruka i alle samanhengar, men blir no berre bruka 1. mai. 

Dei fleste Første mai-arrangementa i Noreg blir organiserte av LO-avdelingar eller LO-avdelingar i lag med partilag av DNA og SV. 

I somme land har sosialistiske førstemai-markeringar vore forbodne, såleis mellom anna i Noreg under den nazi-tyske okkupasjonen og Quisling-styret.

Anna
----

* *1ste Mai* var namnet på ei sosialistisk rogalandsavis som kom ut første gong i 1895 og siste gong i 1955.

| * v
* d
* e
Offisielle flaggdagar i Noreg |
| --- |
| Faste datoar | 
* 1. januar (Nyttårsdag)
* 21. januar (Prinsesse Ingrid Alexandras fødselsdag)
* 6. februar (Samenes nasjonaldag)
* 21. februar (Kong Haralds fødselsdag)
* 1. mai (Arbeidernes internasjonale kampdag)
* 8. mai (Frigjøringsdagen)
* 17. mai (Grunnlovsdagen)
* 7. juni (Unionsoppløysinga)
* 4. juli (Dronning Sonjas fødselsdag)
* 20. juli (Kronprins Haakons fødselsdag)
* 29. juli (Olsokdagen)
* 19. august (Kronprinsesse Mette-Marits fødselsdag)
* 25. desember (Første juledag)

 |
| Bevegelege datoar | 
* Første påskedag
* Første pinsedag
* Dagen for Stortingsvalg

 |


|  |  |
| --- | --- |
| Autoritetsdata | 
* WorldCat
* GND
* LCCN
* BNF
* BNF (data)
* HDS
* BNE
* NDL

 |
Kornsjø stasjon, stasjonsbygningen.Foto: Trond Strandsberg

**Kornsjø stasjon** er ein stasjon på jarnbanelina Østfoldbanen. Stasjonen ligg i Halden kommune, 169,20 km frå Oslo sentralstasjon og ein kilometer frå riksgrensa mot Sverige. Passasjertoga har ikkje rutemessig stopp på stasjonen. 

Kornsjø stasjon, stasjonsbygningen.
Eit godstog passerer Kornsjø stasjon på veg inn i Sverige.

Stasjonsbygningen
-----------------

Den opphavlege stasjonsbygningen, som brente i august 1898, var teikna av arkitekt Peter Andreas Blix og stod ferdig til opninga av denne jarnbanelina i 1879. Ein ny stasjonsbygning i mur, teikna av arkitekt Paul Due, vart teken i bruk i 1900. Denne stasjonsbygningen var større enn den opphavlege, ettersom den nå òg skulle ha lokale for tollkontor og husvære for tollstadsjefen. Kong Oscar II skal ha engasjert seg i utforminga av stasjonsbygningen. På mange vis var det eit prestisjebygg som var meint å skulle gjere inntrykk på ferdafolket ved innreisa til Noreg, som då var i union med Sverige. Bygningen er freda av Riksantikvaren som kulturminne.

Kjelder
-------

* 

* Kornsjø stasjon i kulturminnesok.no, nettstaden til Riksantikvaren

|  |  |
| --- | --- |
| Autoritetsdata | 
* SSR (namn)

 |
**Vilhelm Erobraren** (ca. 1027–9. september 1087), også kjend som Landvinnar og **Bastarden**, var ein normannisk fyrste som invaderte England i 1066 og innførte normannarstyret der. Som **kong William I av England** styrte han England frå 1066 til 1087. 

Vilhelm var fødd i Falaise i Normandie i det noverande Frankrike som uekte son av hertug Robert I av Normandie og ei garvardotter som heitte *Herleva* eller *Arlette*. Vilhelm etterfylgde faren som hertug i 1035, og vart då hertug Vilhelm II av Normandie. Etter fransk lov hadde ikkje søner fødd utanom ekteskap arverett. Ved dette høvet var det nordisk lov som var gjeldande i Normandie, og då var slik arv mogleg. 

Då den barnlause fetteren hans, Edvard vedkjennaren, døydde i januar 1066, gjorde Vilhelm krav på den engelske trona som arving. Den 14. oktober 1066 sigra han over den krona kongen av England, Harald Godwinson, i slaget ved Hastings, og vart den første normannarkongen av England.

Namn på ulike språk
-------------------

På engelsk blei Wilhelm mellom anna kalla *William of Normandy*, *William the Conqueror* og *William the Bastard*. På fransk heitte han *Guillaume le Bâtard*, *Guillaume II de Normandie*, *Guillaume le Conquérant* eller *Guillaume Ier, roi d'Angleterre*.

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC

 |